CELEX: 32011D0076
Language: fi
Date: 2011-02-02 00:00:00
Title: 2011/76/EU: Komission päätös, annettu 2 päivänä helmikuuta 2011 , Aspergillus nigeristä saatavan kitiiniglukaanin markkinoille saattamisen sallimisesta elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2011) 480)

3.2.2011   
            
            
               FI
            
            
               Euroopan unionin virallinen lehti
            
            
               L 29/34
            
         KOMISSION PÄÄTÖS,
   annettu 2 päivänä helmikuuta 2011,
   
      Aspergillus nigeristä saatavan kitiiniglukaanin markkinoille saattamisen sallimisesta elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   (tiedoksiannettu numerolla K(2011) 480)
   (Ainoastaan ranskankielinen teksti on todistusvoimainen)
   (2011/76/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Yritys Kitozyme SA esitti 15 päivänä tammikuuta 2008 Belgian toimivaltaisille viranomaisille hakemuksen Aspergillus nigeristä saatavan kitiiniglukaanin saattamisesta markkinoille elintarvikkeiden uutena ainesosana.
            
         
               (2)
            
            
               Belgian toimivaltainen elintarvikkeiden arviointielin antoi 5 päivänä marraskuuta 2008 ensiarvioraporttinsa. Raportissaan viranomainen päätteli, että tarvittiin lisäarviointia.
            
         
               (3)
            
            
               Komissio toimitti ensiarvioraportin kaikille jäsenvaltioille 12 päivänä maaliskuuta 2009. Useat jäsenvaltiot toimittivat lisähuomautuksia.
            
         
               (4)
            
            
               Sen vuoksi kuultiin Euroopan elintarviketurvallisuusviranomaista (EFSA) 27 päivänä elokuuta 2009.
            
         
               (5)
            
            
               EFSAn erityisruokavaliovalmisteita, ravitsemusta ja allergioita käsittelevä tiedelautakunta totesi 9 päivänä heinäkuuta 2010 antamassaan tieteellisessä lausunnossa (2), joka koski kitiiniglukaanin turvallisuutta elintarvikkeiden uutena ainesosana, että Aspergillus nigeristä saatava kitiiniglukaani on ehdotetuissa käyttöolosuhteissa ja ehdotetuilla saantimäärillä turvallinen.
            
         
               (6)
            
            
               Tieteellisen arvioinnin perusteella todetaan, että Aspergillus nigeristä saatava kitiiniglukaani täyttää asetuksen (EY) N:o 258/97 3 artiklan 1 kohdassa säädetyt vaatimukset.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   
      Aspergillus nigeristä saatava kitiiniglukaani, sellaisina kuin ne on määritelty liitteessä, voidaan saattaa unionin markkinoille elintarvikkeiden uutena ainesosana käytettäväksi ravintolisissä siten, että päivittäisannos on enintään 5 grammaa.
   2 artikla
   Tällä päätöksellä sallitun Aspergillus nigeristä saatavan kitiiniglukaanin nimitys sitä sisältävien elintarvikkeiden pakkausmerkinnöissä on ”Aspergillus nigeristä saatava kitiiniglukaani”.
   3 artikla
   Tämä päätös on osoitettu yritykselle Kitozyme SA, Rue Haute Claire, 4, Parc Industriel des Hauts-Sarts, Zone 2, 4040 Herstal, Belgia.
   
      Tehty Brysselissä 2 päivänä helmikuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  EFSA Journal 2010, 8(7): 1685.
   
      LIITE
      
         
            ASPERGILLUS NIGERISTÄ SAATAVAN KITIINIGLUKAANIN ERITELMÄ
      
      
         Kuvaus:
      
      Kitiiniglukaani saadaan Aspergillus nigerin sienirihmastosta. Se on kellertävä, hajuton, vapaasti juokseva jauhe. Sen kuiva-aineen pitoisuus on vähintään 90 prosenttia.
      Kitiiniglukaani muodostuu pääasiallisesti kahdesta polysakkaridista:
      
                  —
               
               
                  kitiini, joka koostuu toistuvista N-asetyyli-D-glukosamiiniyksiköistä (CAS-nro: 1398-61-4);
               
            
                  —
               
               
                  beeta(1,3)-glukaani, joka koostuu toistuvista D-glukoosiyksiköistä (CAS-nro: 9041-22-9).
               
            
                  
                     Aspergillus nigeristä saatavan kitiiniglukaanin eritelmä
               
            
                  Kuivaushäviö
               
               
                  ≤ 10 %
               
            
                  Kitiiniglukaani
               
               
                  ≥ 90 %
               
            
                  Kitiinin suhde glukaaniin
               
               
                  30:70–60:40
               
            
                  Tuhka
               
               
                  ≤ 3 %
               
            
                  Rasvat
               
               
                  ≤ 1 %
               
            
                  Proteiinit
               
               
                  ≤ 6 %